1 Prøver evaluering undervisning Fysik/kemi Maj-juni 2012 Ved fagkonsulent Anette Gjervig Kvalitets- og Tilsynsstyrelsen Ministeriet for Børn og Undervisning\n2 Indholdsfortegnelse Indledning...3 De formelle krav til tekstopgivelser og prøveoplæg...4 Beskrivelse af et ideelt prøveforløb...5 Kontakt til censor...5 Hvor går det galt?...6 Hvad skal man gøre, hvis der er fejl og mangler?...7 Tilbagemeldinger fra de beskikkede censorer...7 Prøveform A og B...8 Forsøg med fællesfaglig naturfagsprøve...9\n3 Indledning Denne evaluering er udarbejdet på grundlag af censorberetning fra 28 censorer, der har medvirket ved afgangsprøver på i alt 67 skoler. Evalueringsrapporterne giver et vigtigt indblik i afgangsprøven i fysik/kemi i skoleåret 2011/2012 og i den undervisning, der har ført frem mod til afgangsprøven. Evalueringsmaterialet kan give et generelt overblik over, hvordan afgangsprøverne er blevet gennemført på landsplan, og hvordan de er blevet evalueret af de beskikkede censorer. Samtidig kan evalueringen give fysik/kemilærere mulighed for at sammenholde med egne undervisnings- og prøveerfaringer. Censorerne yder en værdifuld indsats både i forhold til engagement, rådgivning og vejledning af og hjælp til kollegaer.\n4 De formelle krav til tekstopgivelser og prøveoplæg I prøvebekendtgørelsen er der et krav om, at der til prøven opgives et alsidigt sammensat stof inden for hvert af områderne: - Fysikken og kemiens verden - Udvikling i naturvidenskabelig erkendelse - Anvendelse af fysik og kemi i hverdag og samfund - Arbejdsmåder og tankegange I tekstopgivelserne skal ud over det faglige indhold også angives, hvilke bøger eller undervisningsmaterialer der har været anvendt i forbindelse med undervisningen og som danner grundlag for prøven. Tekstopgivelserne er desuden en beskrivelse af undervisningens form og indhold, så både eleverne og censor ved, på hvilket grundlag prøven finder sted. Det fremgår også af bekendtgørelsen, at der er et krav om, at det opgivne stof skal være ligeligt fordelt mellem fysik og kemi. Kravet skal sikre faglig bredde, alsidighed og dybde i tekstopgivelserne. Dette skal der tages hensyn til, når læreren sammen med eleverne udvælger emneområder/temaer, som der vælges at arbejde med. En ligelig fordeling mellem fysik og kemi betyder ikke, at tekstopgivelserne skal indeholde samme antal sider eller præcist det samme antal oplæg i fysik og kemi. Det betyder, at tekstopgivelserne skal indeholde både fysik og kemi, og at vægtningen skal være nogenlunde den samme også hvad angår antallet af prøveoplæg. Tekstopgivelserne skal være en oversigt over, hvilke materialer der er anvendt i undervisningen og bør også indeholde en kort beskrivelse af, hvordan undervisningen har fundet sted: har undervisningen vekslet mellem teoretisk gennemgang og praktiske forsøg? har eleverne arbejdet med meget lukkede forsøgsvejledninger? har de selv kunnet eksperimentere sig frem til forsøgsopstillinger og konklusioner? Man skal dog være opmærksom på, at tekstopgivelserne kun skal indeholde oplysninger om materialer, der knytter an til stof, der prøves i. Derudover skal tekstopgivelserne også indeholde de formelle ting som prøvedato(er), antal elever tilmeldt til prøven samt hvilken prøveform, der er valgt. En vigtig ting i forbindelse med tekstopgivelserne og som meget ofte mangler er skolelederens underskrift på tekstopgivelserne. Skolelederen skal underskrive tekstopgivelserne, da det er dennes ansvar, at klassen har fået den rette undervisning i\n5 forhold til Fælles Mål 2009, og at prøverne gennemføres efter bestemmelserne i prøvebekendtgørelsen. Et prøveoplæg skal være ukendt for eleverne og må derfor kun anvendes to gange i løbet af hele prøveforløbet også selv om prøveforløbet strækker sig over to dage. Hvis klassen har valgt prøveform B (gruppeforberedelse) må prøveoplægget dog kun anvendes en gang, idet minimum to elever vil blive prøvet i samme oplæg. Der er ingen fastsatte regler for, hvordan et prøveoplæg skal formuleres, men prøveoplægget skal give eleven mulighed for at give en besvarelse, der indeholder både praktiske og teoretiske elementer fra fysik og/eller kemi. Der er dermed ikke krav om, at eleven skal kunne inddrage både fysik og kemi i samme prøveoplæg. Prøveoplægget skal også lægge op til en selvstændig besvarelse, og derfor kan rene forsøgsvejledninger ikke anvendes, da de ofte er meget lukkede og arbejder hen mod et bestemt svar/resultat. Som lærer skal man også være opmærksom på, om illustrationer, tegninger eller stikord kan virke for styrende i forhold til elevens muligheder for selvstændigt at finde på forsøg eller forsøgsopstillinger. På den anden side må et prøveoplæg heller ikke være alt for åbent, hvilket en del elever ikke vil kunne håndtere. Beskrivelse af et ideelt prøveforløb Afgangsprøverne i folkeskolen er en dokumentation af elevens tilegnelse af de mål og krav, der er gældende for det enkelte fag. Det er derfor vigtigt, at elever og forældre også er orienteret om, hvad undervisningens indhold er, og hvad der forventes ved prøverne for de enkelte fag. En måde at orientere såvel elever som forældre om forventningerne til prøven, er ved at udlevere et eksemplar af tekstopgivelserne og et eksemplarisk prøveoplæg. Udover bl.a. tekstopgivelser skal eleverne også orienteres om prøvedatoer, den valgte prøveform, samt hvilke undervisningsformer censor har fået oplyst, der er anvendt i undervisningen. På den måde vil såvel elever som forældre være bekendt med, hvad der forventes ved prøven, når de har trukket prøveoplægget. Som tidligere skrevet skal prøveoplæggene være ukendte for eleverne. Det er derfor vigtigt gennem undervisningen at forberede eleverne på, hvordan de kan/skal anvende prøveoplæggene og hvilke forventninger, der er til eleverne i selve prøvesituationen. Kontakt til censor Tekstopgivelser, prøveoplæg og plan over prøvedagen(es) forløb skal være tilsendt censor senest 14 dage for første prøvedag, så censor har god tid til at sætte sig ind i emner og prøveoplæg. Det er derefter almindeligt, at censor kontakter eksaminator for henholdsvist at kvittere for modtaget materiale og for at drøfte eventuelle forhold, der er væsentlige at få afklaret inden selve prøven. Det kan eksempelvis være prøveoplæggenes opbygning, spørgsmål til tekstopgivelserne eller selve forløbet af dagene.\n6 Det er vigtigt, at selve prøven forløber i en behagelig og rolig atmosfære, så eleverne får en god oplevelse af at gå til prøve. Samtidig er man som lærer og censor forpligtet til at sikre sig et godt og retvisende billede af, i hvilket omfang eleven opfylder de mål og krav, der er fastsat for det enkelte fag (Prøvebekendtgørelsen, 1). Det vil blandt andet sige, at man skal spørge ind til elevens viden og forståelse inden for prøveoplæggets rammer, så man er sikker på at kunne bedømme eleven på såvel den teoretiske viden som det praktiske laboratoriearbejde, men med respekt for elevens medindflydelse på prøvens forløb og mulighed for at vise selvstændigt initiativ. Hvor går det galt? Det er desværre ikke altid, at et prøveforløb går efter bogen og hvor går det så galt? Tekstopgivelserne bliver ofte sendt, uden at skolelederen har godkendt dem med sin underskrift. Det skyldes ofte, at mange laver deres tekstopgivelser på et almindeligt ark og ikke bruger formaliserede standard-ark, hvor de nødvendige og relevante oplysninger, som skal påføres, er anført. De formaliserede standard-ark kan med fordel anvendes for at sikre, at alle oplysninger er med herunder skolelederens underskrift men det er ikke et krav, at standard-ark skal anvendes. Siden august 2009 har skolerne haft mulighed for i fysik/kemi at vælge mellem prøveform A og prøveform B, og det er vigtigt, at det af tekstopgivelserne fremgår, hvilken prøveform eleverne skal prøves efter. Både elever og censor skal være informeret om prøveformen. Valget af prøveform har indflydelse på prøvedagen(es) forløb og tilrettelæggelse. Det punkt i prøveforløbet, der oftest er udgangspunkt for diskussion og uenighed mellem lærer og censor, er prøveoplæggene. Diskussionen går ofte på, om prøveoplæggene er for åbne eller lukkede for eleverne, eller om der er for meget hjælp til eleverne i den måde, prøveoplæggene er bygget op på. Det er derfor meget vigtigt, at læreren i sin dialog med censor forklarer sine overvejelser i forhold til udformningen af prøveoplæggene. Der kan være en speciel grund til, at oplæggene er udformet, som de er. Forklaringen kan derfor være meget vigtigt for censor for at forstå udformningen og formuleringen af prøveoplæggene. Det betyder dog ikke, at lærer altid kan få ret i sin formulering af prøveoplæggene, da disse selvfølgelig stadig skal opfylde de krav til prøveoplæg, som er formuleret i henholdsvis prøvebekendtgørelsen og m de er udfoldet i fagets prøvevejledning. I et godt prøveoplæg er eleven ikke i tvivl om, hvad emnet for prøven er. Ud fra prøveoplægget vil eleven kunne komme ind på relevant teori, som kan underbygges gennem et eller flere praktiske forsøg. Der kan i et prøveoplæg godt være stikord, men eleven skal være orienteret om, at stikordene ikke skal bruges, men kan benyttes som inspiration. På den måde vil den fagligt stærke elev selv kunne komme i gang med prøven, mens den fagligt svage elev kan benytte stikordene som pejlemærker.\n7 Hvad skal man gøre, hvis der er fejl og mangler? Såfremt man som censor modtager materiale, der er fejl og mangler ved, er det vigtigt, at man hurtigst muligt kontakter læreren (eksaminator). Det er vigtigt, at denne første kontakt er en positiv kontakt, hvor man på en konstruktiv måde gør opmærksom på sine betænkeligheder ved enten tekstopgivelser eller prøveoplæg. Hvis det er nogle formelle forhold som en manglende underskrift af skoleleder, kan man som censor vælge blot at gøre opmærksom på manglen og foreslå, at en manglende underskrift er indhentet til selve prøven. Hvis der er mere alvorlige mangler, eksempelvis manglende målopfyldelse, er det hensigtsmæssigt, at man som censor finder de manglende mål i Fælles Mål 2009 inden man kontakter eksaminator. På den måde kan man helt konkret påpege overfor eksaminator, hvilke mål der mangler at blive opfyldt. Eksaminator skal så vidt muligt sørge for, at de manglende mål bliver dækket ved prøven dette kan måske lade sig gøre ved at omformulere nogle af prøveoplæggene eller ved at fremstille nogle flere prøveoplæg. Som censor er det dog vigtigt at huske, at det ikke må gå ud over eleverne, at eksaminator ikke har levet op til kravene fra Fælles Mål Disse mangler skal til gengæld påpeges for skolens leder. Hvis man som censor mener, at eksaminator ikke er lydhør over for indvindingerne, er næste skridt at inddrage sin egen skoleleder. Censors skoleleder skal så kontakte eksaminators skoleleder, og den videre drøftelse om manglerne ved prøven vil være på skolelederniveau. I tilfælde af meget stor faglig uenighed om vurderingskriterier og faglige mål er det muligt at rette henvendelse til fagets fagkonsulent, som vil kunne vejlede i spørgsmål vedrørende faget. Tilbagemeldinger fra de beskikkede censorer Tilbagemeldingerne fra de beskikkede censorer viser, at der desværre fortsat er nogle problemer med både tekstopgivelserne og prøveoplæg. Som tidligere nævnt er tekstopgivelser ofte ikke underskrevet af skoleleder på trods af, det er et krav. De beskikkede censorer melder også tilbage, at der ofte er manglende målopfyldelse i forhold til såvel trin- som slutmålene efter 9. klasse. Dette er problematisk, da det kan indikere, at eleverne ikke har fået en undervisning, der lever op til kravene for faget. Dette kan gøre det sværere for eleverne ved prøven, da de måske mangler nogle vigtige sammenhænge eller faglige problemstillinger til fuldt ud at kunne se den større sammenhæng. De beskikkede censorer gør derfor meget ud af at vejlede de eksaminatorer, hvor de støder på problemer i forhold til målopfyldelse. Nogle beskikkede censorer har meldt tilbage, at elever har svært ved at kæde forsøg og teori sammen under prøven. Eleverne kan nok finde de praktiske forsøg frem, men formår ikke altid at kæde den relevante teori til forsøgene. Det er derfor vigtigt, man som\n8 eksaminator får forberedt eleverne på, at prøven både skal indeholde forsøg og teori, og at det er vigtigt, at eleverne selvstændigt kan koble de praktiske forsøg til teorien og omvendt. Som eksaminator er det også vigtigt at være opmærksom på ikke at overtage eksaminationen, men at lade eleven selv styre processen. Nogle beskikkede censorer har oplevet, at eksaminator har fortalt eleven, hvad han/hun skal komme ind på næste gang, sat forsøgsopstillinger op eller skrevet reaktionsligninger op for på den måde at styre eleven i en bestemt retning. En sådan form for hjælp fratager eleven mulighed for selvstændigt at demonstrere sin viden og overblik over faget. Såfremt eleven har brug for hjælp under prøven, skal eleven selvfølgelig have denne hjælp, men på en sådan måde at eleven stadig kan demonstrere sin viden og overblik. Det er også vigtigt, at både eksaminator og censor erkender, når en elev har nået sin grænse for viden og overblik og derfor ikke begynder at undervise eleven under selve prøven, hvilket nogle beskikkede censorer har oplevet. Som tidligere skrevet er prøveoplæg ofte udgangspunkt for diskussion, og det er derfor vigtigt, at både eksaminator og censor får en god drøftelse om prøveoplæg lige så snart, censor har modtaget dem. Eksaminator har en mulighed for at rette evt. mangler ved prøveoplæggene frem for ved tekstopgivelser, som ikke kan ændres. Tilretningen af prøveoplæg kan være en omformulering af eksisterende prøveoplæg eller formulering af nye prøveoplæg. Det er dog vigtigt, at censor som sådan ikke bestemmer, hvordan prøveoplæggene skal være udformet, men at ændringer sker gennem en dialog mellem eksaminator og censor, og at det sikres, at prøveoplæggene har den rette kvalitet og lever op til bestemmelserne. En enkelt beskikket censor oplevede, at eleverne skulle aflevere prøveoplæggene tilbage umiddelbart efter at have læst dem. Det anbefales, at eleverne har prøveoplæggene til rådighed under hele prøven, så de kan kigge på formulering af prøveoplægget under selve prøven og på den måde sikre sig, at de får dækket oplægget fyldestgørende. Prøveform A og B Elever og lærere har siden august 2009 skullet vælge mellem prøveform A og B. Arbejdsformen er den samme for de to prøver, men prøveform B indledes med 30 minutters forberedelse, hvor eleverne kan arbejde sammen i på forhånd fastlagte grupper. Selve eksaminationen foregår for begge prøveformers vedkommende individuelt. Prøveform A Prøveform B Forberedelse Ingen forberedelse. 30 minutters forberedelse, hvor eleverne kan arbejde sammen i grupper. Eksamination Individuel 2 timer inkl. votering. Individuel 1½ time inkl. votering.\n9 Antal elever Ca. 5 elever pr. tidsgruppe/hold. Ca. 5 elever pr. tidsgruppe/hold. Tidsforbruget pr. gruppe/hold er det samme for prøveform A og B, men ved prøveform B har eleverne mulighed for at forberede sig sammen i grupper inden selve eksaminationen begynder. Elever i en gruppe trækker samme prøveoplæg og forbereder sig sammen i 30 minutter. Efter de 30 minutters forberedelse eksamineres eleverne individuelt, og resten af prøveforløbet er som ved prøveform A Erfaringerne med prøveform B er meget blandede gående fra en god prøveform for alle elever til en meget dårlig prøveform, der fratager elever tid og mulighed for at vise deres potentiale. En fælles erfaring er, at man som lærer skal være meget opmærksom på at forberede eleverne på, hvad de må i løbet af forberedelsen. Eleverne kan bl.a. snakke om, hvilke forsøg det vil være relevant at komme ind på, og hvordan prøveoplægget evt. kan perspektiveres og dermed sætte deres viden i forhold til samfundet omkring dem. Eleverne kan også snakke om, hvordan de fordeler udstyr, som der måske kun er et enkelt eksemplar af. Eleverne må ikke begynde at finde laboratorieudstyr frem under forberedelsen, men de må gerne snakke om, hvor de finder de forskellige ting, og hvordan de vil sætte forsøg op, så de kan gå i gang lige så snart, at forberedelsen er færdig. Ved gruppedannelsen til prøveform B er det vigtigt som eksaminator at være opmærksom på, hvordan grupperne sammensættes, hvilket igen afhænger meget af den enkelte klasse. Nogle klasser er gode til selv at sammensætte grupperne, så eleverne opnår et godt samarbejde og kan støtte hinanden. Andre klasser er mere drevet af det sociale aspekt og vælger samarbejdspartnere ud fra venne-princippet. Det kan være en udmærket måde at danne grupper på, men det kan også give problemer, idet eleverne ved gruppedannelsen ikke er opmærksomme på vigtigheden af at kunne give hinanden en god faglig sparring. Eleverne skal ved prøveform B også gøres opmærksomme på, hvordan de bedst kan bruge forberedelsestiden, så de udnytter den optimalt og hurtigere kan gå i gang med forsøg, når forberedelsestiden er overstået. Det er også vigtigt, at eleverne er opmærksomme på, at man gerne må forberede flere forsøg under forberedelsen. Nogle beskikkede censorer oplevede, at elever kun havde fundet et enkelt forsøg frem under forberedelsen og derefter havde ventet på at kunne gå i gang med dette enkelte forsøg. Eleven fik dermed ikke udnyttet forberedelsestiden godt nok og brugte en del af selve eksaminationstiden til at finde frem til de næste forsøg. Forsøg med fællesfaglig naturfagsprøve I skoleåret 2011/2012 og 2012/2013 har der i regi af Kvalitets- og Tilsynsstyrelsen været et forsøgsprojekt med en fællesfaglig naturfagsprøve, hvor fagene fysik/kemi, biologi og geografi har skullet indgå til prøven. Samtidig har skriftlig fysik/kemi for forsøgsskolerne været en del af udtræksfagene på lige fod med skriftlig biologi og geografi. Den skriftlige fysik/kemi har været udformet på samme måde som de nuværende biologi- og geografiprøver.\n10 Der er i skrivende stund ikke truffet beslutning om indførelse af en fællesfaglig naturfagsprøve, da denne afhænger af resultatet af forhandlingerne om regeringsudspillet: Gør en god skole bedre.\nFolkeskolens afsluttende prøver Samfundsfag 2015 Evaluering, orientering og vejledning Institut for Læring De afsluttende prøver i samfundsfag Ifølge folkeskoleloven skal der undervises i samfundsfag i


DKK & FCI - www.bolonkadanmark.dk\nHrustal Diaz Sublim er en RTB, der er registreret i Dansk Kennel Klub og har DKK stamtavle. Udover DKK, var jeg også medlem af Klubben for Små Selskabshunde (KSS), hvor jeg indtil medio marts 2016 har fungeret som racerepræsentant for Russkaya Tsvetnaya Bolonka. Stafetten har jeg nu givet videre. Men, jeg vil altid stå til rådighed for alle jer, der har spørgsmål omkring denne skønne race - det er der intet, der kan lave om på!\nNår jeg har haft hvalpe, har det været på hobbyplan med sjælen dybt forankret i de bedst mulige forhold på alle områder. Hvalpene fødes i stuen og under deres opvækst færdes de overalt, hvor jeg er. Ikke noget med afsidesliggende stalde, tilbygninger, rum, indhegninger eller diverse. At have hvalpe er en passion, som giver mig utrolig meget livsindhold. Hvalpene bliver i deres opvækst præget med alverdens hverdagslyde/-indtryk og de socialiseres løbende i forhold til deres alder. Jeg starter tidligt med at renlighedstræne dem - men, det er ikke en garanti for, at de nu også er 100% renlige, når de flytter hjemmefra 😙\nMine hvalpe er UDELUKKENDE kommet til verden i henhold til DKK`s & KSS`s avlsbestemmelser og indenfor racestandarden (den kan du læse her på hjemmesiden). Samtidig er mine hunde også testet for de sygdomme, som vi har kendskab til på givne tidspunkt. Det drejer sig om Patella Luxation, div. øjensygdomme som kan opdages ved øjenlysning, men derudover også gentest for øjensygdommen Prcd-PRA, som ellers først opdages omkring det fyldte 4. år. (Prcd-PRA er en øjensygdom, der desværre ender i uhelbredelig blindhed) Kun på denne måde kan vi være sikre på at opdrætte så sunde og racetypiske hvalpe som muligt, kommer til verden.\nHer ligger Diaz og "troner den" med sine hvalpe. Ja, det ser jo nærmest ud som om, hun har diadem på, ikke sandt ;-)


Tilsynserklæring for skoleåret 2017/2018 for Odder Lille Friskoleskole: 1. Skolens navn og skolekode - PDF Gratis download\nDownload "Tilsynserklæring for skoleåret 2017/2018 for Odder Lille Friskoleskole: 1. Skolens navn og skolekode"\n1 Tilsynserklæring for skoleåret 2017/2018 for Odder Lille Friskoleskole: 1. Skolens navn og skolekode Skolekode: Skolens navn: Odder Lille Friskole 1.1 Navn på den eller de tilsynsførende Kjeld Læssøe 2. Angivelse af datoer for tilsynsbesøg samt i hvilke klasser og fag, tilsynet har overværet undervisningen, på de enkelte datoer. Efter lov om friskoler og private grundskoler 9 d, skal den tilsynsførende overvære undervisningen i et omfang Dato Klasse Fag Fagområde Tilsynsførende Engelsk Humanistiske fag Kjeld Læssøe dansk Humanistiske fag Kjeld Læssøe fysik-kemi Naturfag Kjeld Læssøe matematik Naturfag Kjeld Læssøe dansk Humanistiske fag Kjeld Læssøe familiegrupper Humanistiske fag Kjeld Læssøe matematik Naturfag Kjeld Læssøe Matematikproj ekt Naturfag Kjeld Læssøe historieprojekt Humanistiske fag Kjeld Læssøe 2.1 Beskrivelse af tilsynsbesøg Inden mine tilsynsbesøg meddeler jeg skoleleder dato og program for mine besøg. Som hovedregel drøfter jeg efter tilsyn i en klasse mine observationer med den pågældende lærer. Planerne for undervisningen, niveauet og undervisningsmaterialer er faste punkter i disse drøftelser. Derudover vil vi ofte komme omkring områder som\n2 evaluering, trivsel, inklusion, læringsstile og variation i undervisningen. 3 Foregår undervisningen udelukkende på dansk i alle fag, sprogfag undtaget? Efter lov om friskoler og private grundskoler m.v. 2, stk. 3 er undervisningssproget i en fri grundskole dansk, dog er undervisningssproget i de tyske mindretalsskoler tysk. 6 a Skolens lærere skal beherske dansk i skrift og tale, dette gælder dog ikke lærerne ved de tyske mindretalsskoler eller ved skoler, der har fået godkendt et andet undervisningssprog end dansk. 4 Står undervisningen inden for det humanistiske fagområde mål med, hvad der almindeligvis kræves i folkeskolen? Efter lov om friskoler og private grundskoler 9 d, skal den tilsynsførende, overvære undervisningen i et omfang 4.1 Jeg har i de fire år, jeg har været tilsynsførende på skolen være godt omkring de 3 fagområder. Jeg bygger min vurdering på observationer af undervisningen, samtaler med lærere og skoleleder, vurdering af undervisningsmateriale og årsplaner sammenholdt med Fælles Mål. Skolen har valgt at følge ministeriets Fælles Mål. Eksempel på undervisning inden for det humanistiske fagområde: Dansk i 2. kl: Dobbelttime. I første time gennemgår læreren programmet for timerne, hvorefter der er oplæsning. På skift læser eleverne op fra læsebogen og læreren støtter op. Mange gode læsere og også stor spredning. Derefter læser klassen i kor den nye lektie op. Eleverne er i gang med at lave hver deres julehistorie på baggrund af nogle billeder i relation til julen. På skift læser eleverne op fra deres egen historie. De står oppe foran klassen, når de læser op. God idé. Alle klapper, når en har læst op. Timen afsluttes med Løbe-stavning. Læreren har gemt ord ude på gangen og trappen, og eleverne skal finde dem. Når et ord er fundet, skal eleven huske stavningen, og skrive ordet i sit hæfte, som ligger i klasselokalet. Stor aktivitet, fokusering og latter! I anden time arbejdede klassen med en roman, de var i gang med: En rigtig farmand af Ellen Holmboe. På storskærm repeterer læreren handlingen i romanen. Der spørges ind til betydningen af ord og vendinger og handlingen drøftes med inddragelse af elevernes egne holdninger og erfaringer. Timen sluttes af med, at eleverne skal svare på fire spørgsmål i relation til det gennemgåede. Læreren går rundt og hjælper. En spændende og\n3 afvekslende undervisning på godt niveau, med aktive og dygtige elever. 5 Står undervisningen inden for det naturfaglige fagområde mål med, hvad der almindeligvis kræves i folkeskolen? Efter lov om friskoler og private grundskoler 9 d, skal den tilsynsførende, overvære undervisningen i et omfang Se bemærkninger under humanistisk fagområde. Eksempel på undervisning inden for det naturfaglige fagområde. Natur-Teknik i 4. kl. fra sidste skoleår: Klassen skal i gang med et nyt emne: Rovfugle i Danmark, og læreren har i den forbindelse medbragt 4 udstoppede fugle. Efter en lidt løs snak om rovfugle sættes de 4 fugle på et bord og eleverne opfordres til at studere dem nøje. Hvor er de ens og hvor er de forskellige? På baggrund af elevernes observationer udvikler der sig en god fælles dialog om sammenhængen mellem den måde fuglene er bygget og den måde, de lever, og dermed også hvad de vigtigste forskelle er på rovfugle og andre fugle. Timen sluttes af med at se en lille film om en rovfugl, der fanger en solsort. Eleverne deltog fokuserede i undervisningen og undervisningen var på relevant niveau. Timen var ment som en appetitvækker til emnet og det lykkedes rigtig fint. 6 Står undervisningen inden for det praktisk-musiske fagområde mål med, hvad der almindeligvis kræves i folkeskolen? Efter lov om friskoler og private grundskoler 9 d, skal den tilsynsførende, overvære undervisningen i et omfang 6.2 Se bemærkninger under humanistisk fagområde. 7.1 Står elevernes standpunkt i dansk mål med, hvad der almindeligvis kræves i folkeskolen?\n4 7.2 Mulighed for uddybning af elevernes standpunkt i dansk Når jeg vurderer, at elevernes standpunkt i dansk står mål med, hvad der almindeligvis kræves i folkeskolen, udleveret test, prøver eller evalueringer, der kan underbygge min vurdering af elevernes standpunkt dansk. 7.3 Står elevernes standpunkt i matematik mål med, hvad der almindeligvis kræves i folkeskolen? 7.4 Mulighed for uddybning af elevernes standpunkt i matematik Når jeg vurderer, at elevernes standpunkt i matematik står mål med, hvad der almindeligvis kræves i folkeskolen, udleveret test, prøver eller evalueringer, der kan underbygge min vurdering af elevernes standpunkt i matematik. 7.5 Står elevernes standpunkt i engelsk mål med, hvad der almindeligvis kræves i folkeskolen? 7.6 Mulighed for uddybning af elevernes standpunkt i engelsk Når jeg vurderer, at elevernes standpunkt i engelsk står mål med, hvad der almindeligvis kræves i folkeskolen, udleveret test, prøver eller evalueringer, der kan underbygge min vurdering af elevernes standpunkt i engelsk.\n5 7.7 Fører skolen til prøve i historie? Nej 7.8 Årsag Prøvefri skole jf. 8a, stk Mulighed for uddybning af elevernes standpunkt i historie Når jeg vurderer, at elevernes standpunkt i historie står mål med, hvad der almindeligvis kræves i folkeskolen, udleveret test, prøver eller evalueringer, der kan underbygge min vurdering af elevernes standpunkt i historie. 8 Står skolens samlede undervisningstilbud ud fra en helhedsvurdering mål med, hvad der almindeligvis kræves i folkeskolen 8.1 Se tidligere bemærkninger. 9 Forbereder skolen efter sit formål og i hele sit virke eleverne til at leve i et samfund som det danske med frihed og folkestyre?\n6 På skolens hjemmeside fremgår det at skolen bl.a. bygger på demokrati og medbestemmelse, og der findes en grundig beskrivelse af, hvordan skolen både i undervisning og øvrige aktiviteter arbejder på at forberede og danne eleverne til et samfund med frihed og folkestyre. Jeg vil supplere med min observation af et par timer i historieundervisningen i kl. i år, hvor lærerne gennemførte en glimrende proces omkring menneskerettigheder. Med meget engagerede og dygtige elever. Jeg bygger endvidere min vurdering på kommunikationen elever og lærere imellem og kommunikationen blandt eleverne. Her oplever jeg en åbenhed og gensidig respekt og tillid i kommunikationen. Omgangsformen på skolen harmonerer godt med skolens idegrundlag, som dette fremstår på hjemmesiden. Skolens familiegrupper og elevråd ser jeg også som tegn på skolen tager arbejdet med elevernes demokratiske dannelse alvorligt. 9.1 Udvikler og styrker skolen elevernes demokratiske dannelse? Se uddybning under Frihed og folkestyre. 9.2 Udvikler og styrker skolen elevernes kendskab til og respekt for grundlæggende frihedsog menneskerettigheder? Se uddybning under Frihed og folkestyre. 9.3 Er der kønsligestilling på skolen? Jeg har ikke oplevet tegn på forfordeling eller diskrimination på skolen heller ikke i forhold til køn. 10 Har skolens elever dannet elevråd eller varetager eleverne på anden demokratisk måde deres fælles interesser vedrørende skolen?\n7 10.1 Skolen har et elevråd med deltagelse af alle klasser, som mødes en gang om måneden. 12. Donationer Har skolen i det foregående kalenderår modtaget en eller flere donationer som tilsammen overstiger kr. eksklusiv moms fra samme donator? Nej 12.1 Oplys navn og adresse og beløb i kr. eksklusiv moms i forbindelse med donatorer, der har givet en eller flere donationer, der tilsammen overstiger kr. eksklusiv moms. Donationerne kan være givet som kontantbeløb, varer, tjenesteydelser mv. Navn Adresse Beløb i kroner 12.2 Angiv størrelsen af hver enkelt anonym donation på mere end kr. eksklusiv moms. Beløb i kroner 12.3 Angiv den samlede størrelse af alle donationer i kr. eksklusiv moms. 13. Tilsynets sammenfatning Jeg oplever, at Odder Lille Friskole er en velfungerende skole med engagerede lærere og med en undervisning, der lever op til ministeriets krav.


Ciarus i Strasbourg, Frankrig: Reservér nu!\n7 Rue Finkmatt , Strasbourg, Frankrig\nMed sin beliggenhed i hjertet af Strasbourg, kan CIARUS tilbyde et varieret udbud af hotelfaciliteter, f.eks 290 sengepladser til fornuftige priser, en selvbetjeningsrestaurant med et veludstyret køkken, samt velindrettede møde- og konferencelokaler.\nCIARUS har i alt 101 værelser fordelt på fire etager, der er indrettet både som enkelt- og dobbeltværelser (dobbeltsenge eller køjesenge) og som flersengsværelser med 3-4 senge (enkelt- eller køjeseng) eller med 6-8 køjesenge.\nAlle værelser er udstyret med eget brusebad, toilet og håndvask samt håndklæder. Fire 3-sengsværelser er særligt indrettet til gæster med nedsat mobilitet. Hver dag redes senge, og værelserne gøres rent.\nCIARUS er mere end et hotel - det er også en åbning mod Europa og hele verden for grupper, unge og familier samt alle, der kommer til Strasbourg med ønsket om at møde og udveksle idéer med folk fra andre lande. Se ordensreglement\nVis alle Hostels i Strasbourg


▷ Ejendomsmæglere Quesada Costa Blanca Spanien\nFundet 512 Properties\nVil du købe et hus i Middelhavet, men ved ikke, hvilket ejendomsmægler du skal stole på? Find ejendomsmæglere Quesada Costa Blanca Spanien, som du har tillid til, og som forstår dig. Hos Petra Hönig ledsager vi dig før, under og efter processen med at købe eller sælge dit hjem med en række omfattende tjenester skræddersyet til dig.\nAt købe en ejendom er en af de vigtigste beslutninger, du kan tage i dag. Nervøsitet og spænding går hånd i hånd og kan ikke dæmpes af dårlige beslutninger. Med henblik på roen hos internationale og nationale købere eller investorer tilbyder Petra Hönig-teamet juridisk rådgivning med henblik på at udjævne vejen for processen. Kontrakterne og papirerne håndteres af vores ejendomsmæglerbureau i Ciudad Quesada, så du behøver ikke at bekymre dig om noget.\nHvor skal man begynde at lede efter et hus til salg i Ciudad Quesada? Vi inviterer dig til at besøge vores hjemmeside, hvor du kan finde et katalog fuld af videresalgsejendomme og nye udviklinger, såsom: lejligheder, bungalows, quads, villaer, fincas, erhvervslokaler, grunde, rækkehuse, parcelhuse osv. Tag din tid og skriv referencen til de egenskaber, der har tiltrukket din opmærksomhed mest. Glem ikke, at inden for ejendomssektoren flyver de bedste hjem, så spild ikke muligheden.\nHvad du har brug for at vide om vores ejendomsmæglere Quesada Costa Blanca Spanien\nHvis du gerne vil finde ud af mere om vores tjenester og listen over ejendomme, vi har på markedet, kan vores ejendomsmæglere Quesada Costa Blanca Spanien byde dig velkommen på ethvert af deres kontorer i Ciudad Quesada, Villamartin eller Guardamar del Segura.\nVi brænder for den sydlige Costa Blanca på grund af kvaliteten på dens strande, det frenetiske liv på strandbarerne og restauranterne og dets landskab fuldt af kontraster. De, der besøger disse lande, nyder solskins timer på terrasserne eller mens de laver andre aktiviteter, såsom en spadseretur langs kysten eller skøjteløb langs promenaden. Livsstilen så forskellig fra andre lande er det, der tiltrækker så mange turister, der kommer for at søge sol, strand og sjov.\nI Petra Hönig er vi heldige at have perfekt kvalificerede ejendomsmæglere, der ved, hvordan de kan guide deres klienter mod den rigtige beslutning for deres forhold. Takket være vores sprogfærdigheder kan vi desuden dække et internationalt marked, der når målgruppen, meget nyttig for ejere, der ønsker at sælge deres ejendom i Costa Blanca og ikke ved, hvordan man finder en køber, der skal matche.\nAnmod om mere information fra vores ejendomsmæglere Quesada Costa Blanca Spanien\nHvad synes du om vores videresalg og nybyggeri på Costa Blanca? Hvis du er interesseret, vil vores ejendomsmæglere Quesada Costa Blanca Spanien holde dig informeret om priserne på de ejendomme, du har set mest.\nBesøg os på Avda for flere spørgsmål. de las Naciones, 18 A Urb Ciudad Quesada, 03170 Rojales, eller kontakt os eksternt:\n-Spansk telefon: (+34) 966 718 006


Øhop på Bali, Gili Menok og Lombok I Nyhavn Rejser\nIndled et anderledes eventyr i kunstnernes Ubud og oplev Balis frodige højland og landsbyer fra cykelsadlen og bagsædet af en scooter. Hop videre til Gili Menos rustikke strande og koralrev og afrund med vandfald og vulkaner på Lombok!\nUbud med templer og rismarker\nOplev Balis smukke højland og natur på en anderledes måde. Rejsen indledes i Ubud – Bali og højlandets kunstneriske centrum. I har flere dage til at nyde solen, poolen og den gode, balinesiske gastronomi på Alaya Ubud 4*, men I skal selvfølgelig også på en cykeltur fra foden af Mt Batur vulkanen gennem rismarker og landsbyer.\nBalis enestående natur og spa\nGlæd jer til naturscenerier, der fascinerer og betager. Sidemen-dalen, som I også skal bo i, virker med sit tæppe af risterrasser nærmest umuligt grøn. I besøger landsbyer, hvor turister er et sjældent syn, og sidder bag på en scooter gennem junglen og over små hængebroer. Vi inkluderer i øvrigt en times spaoplevelse for to, så I kan komme ned i gear igen.\nSnorkling og solnedgange på Gili Meno\nFra Bali sejler I til den lille tropeø Gili Meno, hvor vi har udvalgt charmerende Mahamaya Boutique Resort 4*. I kan gå rundt om øen ad stranden og stier på under 2 timer. Nyd at slappe af sammen, udforsk de rustikke strande og deres koralrev. Og glæd jer til at sætte tænderne i mad fra Gili-øernes bedste køkken!\nVulkanisk velvære på Lombok\nFra Gili Meno sejler I til den større ø Lombok, der minder om Bali for 25 år siden. Her bor I på smukke Qunci Villas 4*, der ligger helt ned til stranden. Lombok er dog meget mere end strand og vand. Den aktive vulkan Gunung Ranjani vogter med sine 3.700 m majestætisk over den frodige ø, hvor I skal opleve fantastiske vandfald og autentiske landsbyer.\nHoteller med atmosfære og beliggenhed\nPå Bali har vi udvalgt hoteller med helt særlig atmosfære og beliggenhed. I kommer helt ud i det frodige højland med intet andet end rismarker, små landsbyer og vulkaner omkring jer, men har også nogle dage i Ubuds kreative centrum.\nPå Gili Meno og Lombok bor I helt ud til de fine strande på små resorts med gæstfrihed og unikke oplevelser i højsædet.\nHeldagstur til frodige Nordlombok med let trekking, landsbyer og spektakulære vandfald\nTag på en skøn vandretur i fantastisk natur. Dagen bringer jer til det kuperede Nordlombok, hvor mægtige Gunung Rinajani våger over de traditionelle landsbyer og smukke risterrasser. Målet er de to...\nAfslappet luksus og velvære i Sidemen-dalens idyl\nOplev den skønne Sidemen-dal på Bali, langt fra turistområderne i syd og alligevel kun halvanden time fra lufthavnen. Det charmerende boutiquehotel ligger lige op ad Unda-floden omgivet af vulkaner...\nPå den mindste af de tre Gili-øer, Gili Meno, ligger strandresortet Mahamaya. Perfekt som opladning til rundrejser i Indonesien og til at fordøje de mange spændende oplevelser på Bali. Nyd den...\nQunci Villas, Lombok, Indonesien\nForførende og uprætentiøst resort direkte ud til fredelig strand\nQunci Villas på tropeøen Lombok er et atmosfærefuldt strandresort i fredelige og smukke Mangsit. Men selvom det føles som en idyllisk oase, er I ikke mere end 10 minutters kørsel fra pulserende...\nI rejser og ankommer til Bali\nI flyver på førstedagen mod Bali og ankommer dagen efter i Denpasar Lufthavn, hvor I bydes velkommen af Nyhavn Rejsers lokale repræsentant, som kører jer til jeres første hotel, Alaya Ubud 4*. Hotellet ligger i centrum af kunstnerbyen Ubud i Balis frodige højland.\nAlaya Ubud 4*, Ubud\nI bor tæt på det hele og samtidig fredfyldt med udsigt til rismarker og hotellets smukke, tropiske have med pool. Slæng jer i solstolene og lad op ovenpå rejsen i hotellets prisbelønnede spa, der ligger ned til en lille flod.\nGlæd jer til jeres første, rigtige møde med Balis smukke og uspolerede natur. I hentes på hotellet af guiden og kører til den lille landsby Kintamani, der ligger for foden af vulkanen Gunung Batur. Her stiger I på hver jeres mountainbike og cykler en smuk rute tilbage til Ubud. Turen foregår i jeres tempo ad snævre stier gennem junglen og rismarker, forbi kaffe- og tobaksplantager og gennem små landsbyer med templer og landlig idyl.\nAfslapning og tid på egen hånd i kunstnerbyen Ubud\nDagen i dag er til fri afbenyttelse. Nyd en skøn morgenmad ved poolen og tag et nærmere kig på Ubud, der er kendt som Balis kunstneriske centrum. Og med god grund. Byens mange gallerier med lokal kunst, flere kunstmuseer og glimrende, lokale spisesteder venter lige udenfor døren. Få minutters gang fra hotellet finder I desuden Abeskoven – et hindutempel i junglen beboet af makak-aber.\nRejs til Sidemens grønne dal\nI tager afsked med Ubud og rejser østpå til Sidemen-dalen, hvis frodighed overstiger forestillingsevnen. Dalen er inddelt i terrasser af grønne rismarker så langt øjet rækker, og ovenover horisontens skydække rager vulkanerne op. Her, midt i al denne overflod af skønne naturscenerier, tjekker I ind på boutiqueresortet Wapa di Ume 4+*, der ligger smukt ved Unda-floden.\nWapa di Ume og spabehandling for to\nBrug resten af dagen på at udforske hotellets herligheder, dalens natur og de omkringliggende landsbyer. Der er nok at tage sig til, og det fantastiske poolområde med bassiner i flere etager er et godt sted at starte. Slap af i solsenge under balinesiske parasoller, mens I nyder udsigten til vulkaner og risterasser. Vi inkluderer desuden en times spabehandling for to i Wapa di Umes utroligt lækre spa, der ligger så tæt på floden, at I kan høre dens brusen, mens I nyder en massage eller skønhedsbehandling.\nSidemendalens magiske risterasser\nI dag skal I ud og opleve floddalens smukke natur til fods. I selskab af jeres lokale guide kommer helt ud i de små landsbyer, hvor risbønderne lever side om side med den tre km høje vulkan, Gunung Agung. Det er et liv, som jeres guide kan fortælle meget mere om, for han er født og opvokset i dalen og kender stierne, I vandrer ad, som sin bukselomme.\nAutentiske Bali bag på en scooter\nIndimellem har man brug for at komme lidt på afveje. Glæd jer til en alternativ oplevelse på Bali, langt fra alfarvej. Hop op bag på scooterne, der henter jer på hotellet, og tag med til Sidemendalens fjerneste afkroge, hvor I besøger et smukt, gammelt tempel og samfund så små, at der knapt er tale om landsbyer. Jeres chauffører er også jeres guides, og turen går ad junglestier og hængebroer, hvor kun de lokale kommer.\nMed speedbåd til Gili Meno\nDet er blevet tid til at drage videre fra det frodige højland til Gili-øernes hvide sandstrande. Vi har arrangeret transfer fra hotellet til havnen, hvorfra I sejler et par timer i hurtigbåd til Gili Trawangan. Her venter en speedbåd på at sejle jer det sidste stykke til jeres resort på Gili Meno, Mahamaya Boutique Resort 4*. Vær forberedt på at gå et par skridt ud i vandet, når I skal om bord og af bådene.\nMahamaya er et lille, moderne resort, der har Gili-øernes måske bedste køkken. Resortet ligger ud til en rustik strand med koralrev, og det er en rigtig god idé at have badesko på, da stranden primært består af forstenede koraller. Svømmer I et par meter ud, kan I til gengæld se smukke fisk, måske hilse på havskildpadder, og så kan I ikke langt fra resortet finde de kendte statuer under vandet.\nGlæd jer til smukke solnedgange med udsigt til Gili Trawangan kun 1 km hav væk.\nNyd livet på Gili Menos tropestrande\nSom den mindste af de tre Gili-øer, der ligger og putter sig i strædet mellem Bali og Lombok, er Gili Meno også den roligste og mest uberørte. De fredfyldte tropestrande leder tankerne hen på Robinson Crusoe, og eftersom øen kun er 2 km lang og 1 km bred, kan I faktisk gå rundt om den ad strand og sti på under 2 timer.\nNår I ikke slapper af i en solstol eller nyder en cocktail i poolbaren, kan I vælge mellem en række aktiviteter på hotellet. Deltag i en indonesisk kokkeskole, sejl i kajak eller bestil en snorkeltur fra hotellet med privat båd.\nLombok, Qunci Villas og vandring ved vulkanen Rinjani\nNu skifter I de hvide strande på Gili Meno ud med de gyldne strande på Lombok, som I når efter en kort sejltur. I sammenligning med Gili Meno er Lombok en stor ø. Faktisk 50 % større end Fyn, så her er mulighed for at opleve storslåede naturlandskaber og også spændende kultur. Og det kommer I også til på en heldagsudflugt på øens frodige nordside.\nI bor skønt på Qunci Villas 4*, hvor I kan muntre jer i tre store pools og den billedskønne bugt med roligt vand og en smuk sandstrand. I baggrunden tårner vulkanen Gunung Rinjani sig op. Værelser og villaer ligger gemt under de svajende palmer, og alt ånder fred og idyl.\nEn af dagene - I bestemmer selv hvilken – forlader I poolkanten til fordel for Lomboks kuperede nordside, hvor mægtige Gunung Rinajani våger over traditionelle landsbyer og smukke risterrasser. I skal på en let vandretur, der tager jer gennem fantastiske, frodige landskaber til de to spektakulære vandfald, Sendang Gile og Tiu Kelep.\nDer er lige tid til at nyde solen og poolen lidt endnu, inden I køres til lufthavnen på Lombok hvor det er tid til at rejse hjem. I lander i Danmark på dag 18.\n10.07.20 - 31.08.20 22.000-25.000\n01.09.20 - 15.12.20 19.000-22.000\n16.12.20 - 28.12.20 24.000-27.000\n29.12.20 - 31.12.20 28.000-30.000\n01.01.21 - 08.01.21 22.000-25.000\n09.01.21 - 27.03.21 19.000-22.000\n10.07.21 - 31.08.21 24.000-26.000\n01.09.21 - 31.10.21 21.000-23.000\nFly København-Denpasar / Lombok-København.\nTransport til- og fra hoteller, oplevelser og lufthavne\n3 nætter på Alaya Ubud 4*, Ubud. Deluxe Room inkl. morgenmad\n3 nætter på Wapa Di Ume 4+*, Sidemen. Lanai Room inkl. morgenmad\n1 x middag for 2 pers. eller 1 x 60 minutters spabehandling for 2 pers. på Wapa Di Ume\nOplevelse: Autentiske Bali bag på en scooter\n4 nætter på Mahamaya 4*, Gili Meno. Pool view suite inkl. morgenmad\n5 nætter på Qunci Villas 4*, Lombok. Partial ocean View inkl. morgenmad\nOplevelse: Vandring og vandfald i Rinjanis skygge\nVisum til Indonesien (købes i lufthavnen ved ankomst for USD 35)\nIndonesisk lufthavnsskat (200.000 IDR, betales kontant ved afrejse)\nRejser I med 1 barn\nEr det muligt at få en opredning i alle nævnte værelsestyper\nRejser I med 2 eller flere børn\nSkal I opgradere til større værelser, eller booke to værelser med dør imellem. Ring og tal med jeres rejserådgiver om mulighederne


5 gode råd til en vellykket Singles Day - Bedste5.dk\nForside Diverse 5 gode råd til en vellykket Singles Day\n5 gode råd til en vellykket Singles Day\nSingles Day er en shopping dag på vej frem herhjemme. Internationalt er shopping dagen allerede enorm, og i Kina er det klart den største shopping dag – også foran Black Friday. Du kender det sikkert fra de andre tilbudsdage. Det kan være svært at vide, hvordan man får det optimale ud af dagen. I denne artikel får du 5 gode råd til, hvordan du får en vellykket Singles Day.\nFørst og fremmest er det en god idé at lave en indkøbsseddel med de ting, du gerne vil købe på Singles Day. Det vil gøre det lettere for dig på dagen, fordi du ved, hvad du skal købe. På den måde undgår du også impulsshopping, og du kan gå mere målrettet efter de bedste Singles Day tilbud inden for det, du gerne vil købe.\nDet er altid en god idé at lede efter tilbud i god tid, så du er klar, når det bliver Singles Day. Du kan for eksempel holde dig opdateret med tilbud på butikkernes sociale medier, i nyhedsbrevet, i tilbudsaviser eller ved at kigge på deres hjemmeside. Her kan du løbende notere de ting, du gerne vil købe, samt hvor du kan finde dem.\nDer er desværre ikke ubegrænsede mængder af nedsatte varer. Særligt på de store tilbudsdage ryger de bedste tilbud hurtigt, og du skal derfor være tidligt ude, hvis du vil gøre en god handel. På dage som Black Friday tager nogle fri, så de kan shoppe allerede fra dagens start. Det kan du overveje at gøre på Singles Day, hvis du vil nå at få fat i et ekstraordinært godt tilbud. Du kan også se, om du ikke kan få shoppet lidt i pausen eller sidde klar online kl. 24 dagen før, hvor nogle netbutikker åbner op for de gode tilbud.\nØnsker du at spare tid, kan du undgå lange køer på Singles Day ved at shoppe online. Det er ofte butikker med prøverum og bare generelt velbesøgte butikker, hvor der opstår lange køer. Det kan være frustrerende at stå i sådan en kø – specielt hvis du skal nå at købe andre varer. Du kan undgå dette ved at shoppe online.\nSidst men ikke mindst skal det være hyggeligt og sjovt at shoppe på Singles Day. Du kan for eksempel sætte dig sammen med en god ven eller veninde eller tage ud at shoppe med vedkommende. I kan kombinere shoppingen med en god middag eller lignende. Der er ofte masser af liv i bymidterne og centrene til Singles Day, og det kan være rigtig hyggeligt. Skal I primært shoppe Singles Day tilbud online, kan I også sætte Jer sammen hjemme ved en af Jer med en god middag.\nDer er altså masser af ting, du kan gøre for at få en vellykket Singles Day. Både i forhold til at få fat i gode tilbud men også i forhold til at få en hyggelig dag.